CELEX: C2007/117/06
Language: fi
Date: 2007-05-26 00:00:00
Title: Asia C-96/07: Ennakkoratkaisupyyntö, jonka Commissione tributaria provinciale (Italia) on esittänyt 20.2.2007 — Ecotrade spa v. Agenzia Entrate Ufficio Genova 3

26.5.2007   
            
            
               FI
            
            
               Euroopan unionin virallinen lehti
            
            
               C 117/4
            
         Ennakkoratkaisupyyntö, jonka Commissione tributaria provinciale (Italia) on esittänyt 20.2.2007 — Ecotrade spa v. Agenzia Entrate Ufficio Genova 3
   (Asia C-96/07)
   (2007/C 117/06)
   Oikeudenkäyntikieli: italia
   Ennakkoratkaisua pyytänyt tuomioistuin
   Commissione tributaria provinciale
   Pääasian asianosaiset
   
      Kantaja: Ecotrade spa
   
      Vastaaja: Agenzia Entrate Ufficio Genova 3
   Ennakkoratkaisukysymykset
   
               1)
            
            
               Onko jäsenvaltioiden liikevaihtoverolainsäädännön yhdenmukaistamisesta 17.5.1977 annetun kuudennen neuvoston direktiivin 77/388/ETY (1) 17 artiklan, 21 artiklan 1 kohdan ja 22 artiklan oikea tulkinta esteenä sellaiselle kansalliselle lainsäädännölle (erityisesti 26.10.1972 annetun DPR 633/72:n 19 §:lle), jossa asetetaan arvonlisäveron, joka verovelvollisen on yritystoimintansa harjoittamisen yhteydessä maksettava, vähennysoikeuden käyttämisen edellytykseksi (kahden vuoden) ajallinen rajoitus säätämällä sen noudattamatta jättämisen seuraamukseksi oikeuden lakkaaminen erityisesti sellaisissa tapauksissa, joissa tavaran tai palvelun oston arvonlisäverollisuus määräytyy sovellettaessa käännetyn verovelvollisuuden mekanismia, jolloin verohallinto voi vaatia veron maksamista hyödyntämällä (DPR 633/72:n 57 §:n mukaista neljän vuoden) määräaikaa, joka on pidempi kuin elinkeinonharjoittajalla on käytettävissään sen vähentämiseksi, kun vähennysoikeus on lakannut määräajan umpeuduttua?
            
         
               2)
            
            
               Onko 17.5.1977 annetun kuudennen neuvoston direktiivin 77/388/ETY 18 artiklan 1 kohdan d alakohdan oikea tulkinta esteenä sellaiselle kansalliselle lainsäädännölle, jossa — säänneltäessä tuossa alakohdassa mainittuja ”muodollisuuksia ”DPR 633/72:n 17 §:n 3 momentissa ja 23 ja 25 §:ssä tarkoitetun käännetyn verovelvollisuuden mekanismin kautta — asetetaan (yksinomaan verovelvollisen vahingoksi) direktiivin 17 artiklassa säädetyn vähennysoikeuden käyttämiselle DPR:n 633/72 19 §:ssä tarkoitettu ajallinen rajoitus?
            
         
      (1)  EYVL L 145, s. 1.